रमाला, मलकपुर और बागपत चीनी मिल ने आखिरकार पेराई शुरू कर दी। चीनी मिलों ने पिछले महीने ही इंडेंट जारी किया, लेकिन दस से अधिक गांव ऐसे हैं, जहां अभी तक तौल केंद्र नहीं लगाए। फतेहपुर, बिलौचपुरा गांव के किसान सतीश कुमार, हरेंद्र सिंह ने कहा तौल केंद्र शुरू नहीं होने से वह तौल नहीं कर पा रहे हैं। गांव में किनौनी चीनी मिल के क्रय केंद्र लगाने थे, लेकिन अभी तक यह क्रय केंद्र स्थापित नहीं हो सके हैं। इससे किसानों ने गन्ना तो छील लिया, लेकिन अभी तक इसकी सप्लाई की व्यवस्था नहीं हो सकी है। बागपत, रमाला और मलकपुर चीनी मिल क्षेत्र में भी ऐसे कई गांव हैं, जहां पर तौल केंद्र नहीं लगने से किसान परेशान हैं।